'ธปท.'สร้างมาตรฐานคุมพร้อมเพย์-อีมันนี่
ธปท.กำหนดมาตรฐานให้บริการพร้อมเพย์ สร้างความมั่นใจให้ผู้ใช้บริการ
5 ก.ค. 2560

ธปท.กำหนดมาตรฐานให้บริการพร้อมเพย์ สร้างความมั่นใจให้ผู้ใช้บริการธนาคารแห่งประเทศไทย (ธปท.) ออกหนังสือถึงธนาคารพาณิชย์ สถาบันการเงินเฉพาะกิจ (ธนาคารรัฐ) และผู้ให้บริการเงินอิเล็กทรอนิกส์ที่มิใช่สถาบันการเงิน (นันแบงก์) ให้รับทราบถึงแนวปฏิบัติในการให้บริการพร้อมเพย์ สำหรับบริการเงินอิเล็กทรอนิกส์ (อี-มันนี่) ซึ่งเป็นแผนงานในระยะต่อไปที่จะให้สถาบันการเงินและผู้ให้บริการธุรกรรมการเงินผ่านพร้อมเพย์สำหรับอี-มันนี่ เช่น การโอนเงินโดยแบบระบุหมายเลขอ้างอิง (ไอดี) และการโอนเงินหรือเติมเงิน แบบระบุหมายเลขบัญชีเงินอิเล็ก ทรอนิกส์ (E-Wallet ID) หรือ อี-วอลเล็ต ไอดี หลังวันที่ 27 ม.ค. และ 1 มี.ค. 2560 ที่ผ่านมา ได้เปิดให้บริการพร้อมเพย์บุคคลธรรมดาและนิติบุคคลไปแล้วทั้งนี้ การจะให้บริการพร้อมเพย์ สำหรับอี-มันนี่ได้ผู้ให้บริการต้องจัดให้มีการลงทะเบียนก่อน เพื่อให้มีความรัดกุม ปลอดภัย ถูกต้อง เชื่อถือได้ และมีมาตรฐานเทียบเคียงกับพร้อมเพย์ เพื่อช่วยลดความเสี่ยงในการให้บริการและสร้างความชื่อมั่นแก่ผู้ใช้บริการ